Gypsys, Tramps & Thieves

„Gypsys, Tramps & Thieves“ – 7-asis amerikiečių dainininkės ir aktorės Cher studijinis albumas, išleistas įrašų kompanijos „Kapp Records“ 1971 m. rugsėjį. Albumo realizavimui ji pirmą kartą bendradarbiavo su Snuff Garrett kaip prodiuseriu ir Al Capps kaip aranžuotou.

1971 m. albumas buvo išleistas pavadinimu „Cher“, tačiau po sėkmingo singlo „Gypsys, Tramps & Thieves“ pasirodymo buvo pervadintas į „Gypsys, Tramps & Thieves“. Po išleidimo „Gypsys, Tramps & Thieves“ sulaukė teigiamų atsiliepimų iš kritikų ir 1972 m. liepos 2 d. RIAA pripažino jį Auksiniu. Albumas buvo pirmasis ir sėkmingiausias Cher albumas 8-ajame dešimtmetyje.

 Albumo informacija 
Po kelių nesėkmingų albumų Cher 1971 m. pasirašė kontraktą su „Kapp Records-MCA Records“. „Kapp“ ir „MCA“ buvo kompanijos, su kuriomis Cher turėjo pasisekimą 8-ajame dešimtmetyje ir, su kuriomis dirbo iki 1974 metų.

„Cher“ buvo išleistas rugsėjį, o vėliau, dėl pirmojo singlo sėkmės, perleistas pavadinimu „Gypsys, Tramps & Thieves“. Albumas sėkmingai pasirodė iškart po CBS televizijoje debiutavusios laidos „The Sonny & Cher Comedy Hour“, kurios premjera įvyko 1971 m. rugpjūtį. Tam padėjo ir pasikeitęs Cher įvaizdis. Cher nebevilkėjo hipių drabužių, o buvo rengiama dizainerio Bob Mackie.

Pirmoji albumo daina yra Kathy Kirby koveris „The Way of Love“. Kiti koveriai: „Fire and Rain“ ir „He Ain’t Heavy, He’s My Brother“. Kitos albumo dainos buvo adult-contemporary stiliaus ir pasakojamosios baladės.

Įrašų studijoje buvo įrašytos ir trys kitos dainos: „Classified 1-A“, „Don’t Put It On Me“ ir „Gentle Foe“. Pirmosios dvi buvo įtrauktos į Jungtinės Karalystės albumo versiją, o vėliau išleistos kaip singlai JAV. 2000 m. „Classified 1-A“ kaip bonuso daina buvo įtraukta į albumą „not.com.mercial“. 1971 m. „Gentle Foe“ buvo panaudota dokumentinės apybraižos „Once Upon a Wheel“ garso takeliui, tačiau liko neišleista.

1999 m. rugpjūtį įrašų kompanija „Universal Music Group“ perleido albumo JAV versiją pavadinimu „Gypsys, Tramps & Thieves“ ir tais pačiais metais šis bei kitas Cher studijinis albumas „Foxy Lady“ buvo perleistas vienu CD pavadinimu „Cher/Foxy Lady“, kuriame buvo visos dainos iš abiejų albumų.

 Pozicijos topuose 

„Cher“ tope Billboard 200 debiutavo 194-oje vietoje rugsėjo pabaigoje. 1972 m. albumo pardavimai pasiekė 500 000 kopijų Šiaurės Amerikoje ir jis buvo pripažintas Auksiniu. Jis tapo vienu sėkmingiausių Cher albumų ir buvo nominuotas Grammy apdovanojimui kaip Geriausias pop albumas. JAV topuose jis išsilaikė beveik metus. 1992 m. liepą pardavus 1 mln. kopijų albumas pripažintas platininiu.

Albumas taip pat pateko į Kanados albumų topą ir pasiekė 14-ąją vietą. Europoje jis pateko tik į Norvegijos albumų topą.

Šalis (1971)PozicijaSertifikatasPardavimaiKanados albumų topas14--Norvegijos albumų topas21--JAV Billboard 20016PlatininisRIAA Gold and Platinum Search for albums by Cher . Riaa.com. Nuoroda tikrinta 28 July 2009.1.000,000+

 Singlai 
Pirmasis albumo singlas „Gypsys, Tramps & Thieves“ pasiekė 1-ąją vietą tope Billboard Hot 100 ir 4-ąją Jungtinės Karalystės singlų tope.„Cher – Gypsys Tramps And Thieves“. Chartstats.com Nuoroda tikrinta 29 July 2009.
„Gypsys, Tramps & Thieves“ buvo pirmasis Cher hitas Nr.1 JAV ir pirmasis, kuris pateko į Adult Contemporary topą. Jis taip pat pasiekė 1-ąją vietą Kanadoje ir Japonijoje. Daina buvo gyvai atlikta laidoje „The Sonny & Cher Comedy Hour“, kur Cher pasirode apsirengusi kaip čigonė.
Antrasis ir paskutinis albumo singlas buvo „The Way of Love“. Ji pasiekė 7-ąją vietą JAV, 2-ąją tope Adult Contemporary Chart ir 5-ąją Kanadoje.

 Albumo dainos 
 #  Daina  Kompozitoriai  Laikas Pirmoji plokštelės pusė  1.  „The Way of Love“ Al Stillman, Jacques Dieval  2:30 2.  „Gypsys, Tramps & Thieves“ Bob Stone  2:35 3.  „He’ll Never Know“ Harry Lloyd, Gloria Sklerov 3:27 4.  „Fire and Rain“ James Taylor  2:59 5.  „When You Find Out Where You’re Goin' Let Me Know“ Linda Laurie  2:18 Antroji plokštelės pusė  1.  „He Ain’t Heavy, He’s My Brother“  Bob Russell, Bobby Scott  3:30 2.  „I Hate to Sleep Alone“ Peggy Clinger  2:28 3.  „I’m in the Middle“ Billy Gale  2:45 4.  „Touch and Go“ Jerry Fuller  2:01 5.  „One Honest Man“ Ginger Greco 2:24 Jungtinės Karalystės leidimo bonuso dainos  6.  „Classified 1A“ Sonny Bono  2:58 12.  „Don’t Put It On Me“ Sonny Bono  2:38

 Sudėtis 
 Cher – pagrindinis vokalas
 Snuff Garrett – įrašų prodiuseris
 Al Capps – aranžuotojas
 Lennie Roberts – garso inžinierius
 Richard Avedon – fotografas

 Šaltiniai 

Kategorija:1971 albumai
Kategorija:Cher albumai